POUČENIE O BEZPEČNOSTI A SPRÁVANÍ PRE ÚČASTNÍKOV AIRSOFTOVÉHO PODUJATIA 24.6.2022

Účastník podujatia (ďalej len účastník) je povinný dodržiavať všetky pokyny organizátorov a vedúceho frakcií a svojim správaním neohrozovať druhých účastníkov a ani nenarúšať samotný priebeh akcie.

Účastník musí zdržiavať v priestore vyhradenom pre podujatie, dodržiavať a riadiť sa pravidlami podujatia (https://www.actionbit.at/\_files/ugd/ed8231\_f8ca65768dff4883a8ad64473bb565dd.pdf)

Účastník bude dbať na svoju bezpečnosť a zdravie, ako aj na bezpečnosť a zdravie ostatných účastníkov. Počas trvania podujatia bude vykonáva len povolené  činnosti   -  v rozsahu a v priestore, ktorý určí vedúci frakcie alebo organizátor.

Účastník sa zaväzuje správať sa ohľaduplne voči prírode, účastník berie na vedomie, že v priestore vyhradenom pre podujatie sa môže nachádzať divoká zver a svoje správanie tomu prispôsobí. V prípade stretu s divokou zverou sa pokúsi vyhnúť akémukoľvek kontaktu a interakcií s ňou, nebude najmä, nie však výlučne divokú zver kŕmiť, provokovať alebo ohrozovať svojim správaním. Kontakt z divou zverou sa zaväzuje účastník akcie bez zbytočného odkladu nahlásiť organizátorovi na tel. č.0903125338., aby tento vedel v prípade potreby vykonať potrené opatrenia na ochranu zdravia ostatných účastníkov ako aj ochranu samotnej zveri.

 Za zranenie, alebo poškodenie zdravia spôsobené účastníkovi jeho vlastným konaním v rozpore s týmto poučením, pravidlami podujatia, pokynmi vedúceho frakcie alebo organizátora zodpovedá účastník sám.

Účastník zodpovedá za všetky škody vzniknuté jeho zavineným správaním v súlade s ustanovením § 420 zákona 40/1964 Zb. občiansky zákonník v znení neskorších predpisov (ďalej len ,,občiansky zákonník“).

Vzhľadom na skutočnosť, že ide o podujatie v teréne (vo voľnej prírode) organizátor nenesie zodpovednosť za škodu na veciach vnesených alebo odložených účastníkmi v priestore vyhradenom pre podujatie. účastník zodpovedá za svoje osobné veci vynesené do priestoru vyhradenom pre podujatie sám, a to aj za ich celkové poškodenie prípadne ich stratu.

Účastník vyhlasuje, že nemá žiadne zdravotné kontraindikácie ktoré by vylučovali jeho účasť na akcii ( ), cíti sa zdravý a má fyzickú kondíciu potrebnú pre tento typ podujatia (airsoftová akcia v otvorenom teréne). Rovnako účastník akcie vyhlasuje, že je právne spôsobilý zúčastniť sa podujatia, a že airsoftovu zbraň (zbraň kategórie D) ma v legálnej držbe.

Účastník vyhlasuje, že v prípade ak štát vzhľadom na pandémiu situáciu v časne konania podujatia stanoví pravidla pre účasť na hromadných podujatiach bude tieto pravidla dobrovoľne dodržiavať (napr. povinnosť mat prekryté horné cesty dýchacie, alebo povinnosť preukázať sa pred vstupom na podujatie negatívnym AG alebo PCR testom) a umožní organizátorom kontrolovať ich dodržiavanie.

Účastník akcie musí po celu dobu trvania podujatia nosiť a mat správne nasadene predpísané ochranné pomôcky (okuliare). Vzhľadom na to, že ide o podujatie v otvorenom terénne musí mať účastník pri sebe v areáli podujatia aj zdravotné pomôcky pre prípad zranenia (zoznam predpísaných potrebných zdravotných pomôcok je prílohou tohto poučenia).

V prípade akéhokoľvek zranenia vlastného, alebo aj cudzieho oboznámi účastník bezpečnostného manažéra na tel. č. 00421903125338 , a poskytne zranenému prvú pomoc (v prípade, že účastník nevie zranenému poskytnúť prvú pomoc kontaktuje linku 112 a bude pri poskytovaní pomoci postupovať podľa pokynov operátora). Účastník akcie vyhlasuje, že bol organizátorom poučený a berie na vedomie, že neposkytnutie pomoci osobe, ktorá je v nebezpečenstve smrti alebo javí príznaky ťažkej ujmy na zdraví,  môže byt považované za trestný čin podľa § 177 zákona č. 300/2005 Z. z. trestný zákon v znení neskorších predpisov.

Účastník vyhlasuje, že bol dopredu oboznámený s pravidlami podujatia a lokalitou stanoviska prvej pomoci zriadeného organizátorom.

Účastník vyhlasuje, že bol oboznámený z ohraničením priestoru, v ktorom sa uskutočni podujatie, za týmto účelom mu bola zo strany organizátora pred začiatkom podujatia poskytnutá mapa s ktorou sa účastník oboznámil, pričom je povinný ju pre potreby konania podujatia mat stále pri sebe (v tlačenej verzii alebo v elektronickej v mobilnom zariadení). Účastník za týmto účelom vyhlasuje, že z poskytnutou mapou sa oboznámil a že ovláda orientáciu v teréne na základe určenia svetových strán a mapy.

Účastník nesmie do priestoru vyhradenom pre podujatie vnášať zbrane (okrem airsoftových zbraní spĺňajúcich limity stanovené organizátormi), pyrotechniku, chemikálie, jedy, omamné a psychotropné látky. Účastník sa zaväzuje dodržovať čistotu a nevyhadzovať obaly z prinesených potravín, pet fľaše a iné odpadky do prírody, ale na to pripravených smetných košov.

 Účastník sa zaväzuje neničiť rekvizity a makety určené pre samotnú airsoftovú hru sa zaväzuje sa ich používať tak ako je predpísané v pravidlách.

Organizátor nenesie žiadnu zodpovednosť za účastníka akcie, ak sa tento počas konania podujatia vzdiali mimo učeného priestoru jeho konania.

Účastník má povinnosť zúčastniť sa informačného brífingu, ktorý sa uskutoční tesne pred začatím podujatia a dodržiavať pokyny organizátora, ktoré tam zaznejú, a to aj prípade, ak by tieto pokyny boli nad rámec tohto poučenia alebo pravidiel podujatia.

V prípade stretnutia tretej osoby, t.j. osoby ktorá nie je účastníkom podujatia v priestore podujatia, má povinnosť informovať účastníkov podujatia navôkol a usmerniť takúto osobu podľa pravidiel

Účastník sa zaväzuje zdržať akýchkoľvek prejavov extrémizmu radikálnych alebo politických postojov na verejnosti alebo pred ostatnými účastníkmi podujatia, bude dodržiavať zákony a ostatné platné právne predpisy v SR a dodržiavať pravidlá slušného správania voči organizátorom ako aj všetkým ostatným osobám, ktoré sa zúčastnia podujatia. Akékoľvek prejavy extrémizmu, radikalizmu, agresívneho alebo vulgárneho správania voči iným účastníkom podujatia alebo organizátorom nebudú tolerované a môžu mať za následok vylúčenie účastníka z podujatia, a to bez nároku na vrátenie vstupného poplatku.

Pri nedodržaní pokynov obsiahnutých v tomto poučení, budú voči účastníkovi podujatia vyvodené dôsledky v súlade s pravidlami podujatia a to vrátane vylúčenia účastníka podujatia bez nároku na vrátenie vstúpeného poplatku.

Účastník môže byť napomenutý členom organizačného teamu, môže mu byť udelené podmienečné vylúčenie z podujatia. Pri závažnom porušení disciplíny môže byť účastník vylúčený z podujatia definitívne.

 Meno a priezvisko Podpis

(paličkovým písmom a čitateľne)